تمت ارشفة منتديات نبع الفرات
اني انسان بمشاعر اني مو مثلك صخر
انت لعبه الكل يلعبك انت زار وتنشمر
شوف وجهك بالمرايه قطعه سوده من الغدر
اختصر كل مفرداتك كافي يا عيني اختصر
عود يعني بهاللغاوي راح تكدر تنتصر
لا تحاول ذلتي لا حاولوا قبلك بشر
الي الله يعز شانه يكسر وما ينكسر
الي الله انطاه حزنه لابد يعوضه بصبر
الي عاش اصعب طفوله سهله يتناوش جمر
ومو بعيده تراب ياكل لو تمر ضيقه فقر
ولا يمد جفوف ايده لحظة الذل ينتحر
الله يعز الرجل الحاك مجده بالفخر
والله يذل الرجال الي يُـذَلـَون الغجر
تلكه غيري روح دور هاي اصناف البشر
مال توصل حدي انت وتفكر بحب مستقر
هاي كلمه انساها هاي بايعك بأرخص سعر
اكو انسان لسانه صفعه بكلمه يندمك عمر
واكو انسان تشوفه لوكي يبوس ايدك يعتذر
هذا مثلك ويرهملك الفار ما يعاشر نسر
روووح عاشر فار مثلك وهين بيه ويعتذر
منقوووووووووووول
للامانة
الملاك الراحل